**Indkaldelse til ordinær generalforsamling**

**i Grundejerforeningen Pilekæret**

**Tirsdag den 21. februar 2017 klokken 19:30  
Richard Mortensen lokalet, Kulturcenter Mariehøj  
Hovedindgangen Øverødvej 246B**

**Efter afslutningen af generalforsamlingen, som vi forventer vil vare en times tid, vil Hans-Ole Ketting holde et kort foredrag om den danske naturforsker og geolog Japetus Steenstrup, der i midten af 1800-tallet lavede en række spændende studier i vores naboområder og en overgang boede på Gl. Holtegaard.**

**I et dokument omkring fredningen af Søllerød Naturpark er det bl.a. beskrevet:**

”Der knytter sig en betydelig landskabelig interesse til bevarelsen af Vidnæsdam med omliggende vandhuller, således som de fremtræder i dag. Hertil kommer imidlertid en betydelig videnskabelig interesse, der knytter sig til selve Vidnæsdam Mose. Denne mose har nemlig dannet grundlag for Japetus Steenstrups klassiske undersøgelser, offentliggjort i 1841 i hans skrift "Geognostisk-geologisk Undersøgelse af Skovmoserne Vidnesdam og Lillemose i det nordlige Sjælland ".”

Kom og hør nærmere om Steenstrup og hans virke og mød dine naboer til en god snak om, hvordan det er at bo i Pilekæret.

**Dagsorden iht. vedtægterne**

1. Valg af dirigent.
2. Bestyrelsens beretning.
3. Det reviderede regnskab for det foregående regnskabsår forelægges til godkendelse.
4. Forslag fra bestyrelsen og/eller medlemmer.
5. Bestyrelsens forslag til pligtige vedligeholdelsesarbejder.
6. Forslag til budget, kontingent og andre ydelser for indeværende regnskabsår.
7. Valg af 5 bestyrelsesmedlemmer.
8. Valg af 2 bestyrelsessuppleanter.
9. Valg af 2 revisorer og 1 revisorsuppleant.

10. Eventuelt.

ad. pkt. 4 Forslag fra bestyrelsen og medlemmer

Der er ingen forslag fra medlemmer eller bestyrelsen.

ad. pkt. 5 Forslag til pligtige vedligeholdelsesarbejder

Bestyrelsen foreslår, at der regelmæssigt skal foretages græsslåning på fællesarealer i sæsonen.

Bestyrelsen foreslår, at der skal udføres nødvendig vedligeholdelse af carporte og fællesarealer forår og efterår.

ad. pkt. 6 Forslag til kontingent og andre ydelser ...

Bestyrelsen foreslår, at kontingentet uændret fastsættes til 2.400,00 kr. Generalforsamlingen kan både vedtage et højere eller lavere kontingent end det foreslåede.

Bestyrelsen foreslår, at medlemmer, der ikke ønsker eller har mulighed for at deltage i pligtige vedligeholdelsesarbejder, kan frigøres for disse mod betaling af 2.500 kr. for fritagelse af græsslåning af fællesareal og 1.500 kr. for fritagelse for øvrigt vedligehold af fællesarealer.

(Frigørelsesbeløbene reserveres til brug i pågældende klynge).

ad. pkt. 7 Valg af 5 bestyrelsesmedlemmer

I henhold til vedtægterne skal hver klynge vælge et medlem til bestyrelsen. Generalforsamlingen vælger derudover et 5. bestyrelsesmedlem.

ad. pkt. 7 og 8 Valg af 5 bestyrelsesmedlemmer og 2 bestyrelsessuppleanter

Generalforsamlingen vælger to suppleanter til bestyrelsen. Det har været kutyme, at suppleanterne deltager i bestyrelsesmøderne.

**Vedlagt materiale:**

• Beretning for 2016

• Regnskab for 2016

• Budgetforslag for 2017

• Regnskab for 2016 for Vejlauget Pilekæret, hvor Grundejerforeningen er medlem for ulige numre 1-45.  
• Fuldmagtsblanket

Generalforsamlingen afholdes i Richard Mortensen lokalet på Kulturcenter Mariehøj.

Med venlig hilsen

Jens Jørn Ramskov

**Beretning for 2016**

Der har i årets løb været afholdt fire bestyrelsesmøder.

På bestyrelsens foranledning blev der i august afholdt vejfest både for medlemmer af Grundejerforeningen og beboerne på den lige side af vejen. Arangementet forløb perfekt, der skal lyde en stor tak til de personer, som har stået for det praktiske.

**Snerydning**

Aftalen med anlægsgartner Søren Sømod om snerydning af vejen, som hører under Vejlauget for Pilekæret, og parkeringspladserne, som hører under Grundejerforeningen, er fortsat gældende.

**Vejdirektoratets brug af motorvejen**

I beretningen for 2015 skrev vi bl.a.

”Til trods for, at vi har en underskrevet aftale fra 2012 med Vejdirektoratet om, at de skal betale erstatning for de skader, som er forårsaget af den tunge kørsel på vejen i forbindelse med motorvejsprojektet, er det meget svært at få Vejdirektoratet til at erkende, at vejen er i ringere stand i dag, end før den tunge kørsel blev begyndt. ”

Her står sagen stadig, til trods for vi har arbejdet på flere fronter hen mod løsning.

I bestræbelserne for at komme til en fornuftig aftale med Vejdirektoratet om sliddet på vejen under motorvejsprojektet har Vejlauget bl.a. været til møde med kommunens vejchef og to af hans medarbejdere på rådhuset. Der har også været en kontakt til 1. viceborgmester Erik Mollerup.

Vi havde også først på året en kontakt till én advokat for at høre om muligheden for at få juridisk assistance. Indtil videre har vi dog ikke taget den mulighed i anvendelse

På den anledning har vi bedt om endnu et møde med Vejdirektoratet angående erstatning for slid på vejen og udformningen af vendepladsen, som ikke er udført i overensstemmelse med de skitser, vi blev præsenteret for, før den blev etableret.

Vi havde bedt om et møde i januar eller først i februar, men Vejdirektoratet har meddelt, at de først ca. tre uger efter en mail afsendt 20. januar vil være i stand til at aftale et tidspunkt for et sådant møde.

Fra Rudersdal kommune hører dog vi, at Vejdirektoratet også er indstillet på at indgå en eller anden aftale.

Det er holdningen i bestyrelsen for Grundejerforeningen, at sagen nu meget snart bør afsluttes. Det er dog ikke noget Grundejerforeningens bestyrelse alene kan afgøre, da det er er sag for Vejlauget, da det omfatter alle beboere på vejen.

Det kan oplyses, at en totalrenovering af Pilekæret, som det skete for nogle år siden på Kikhanebakken, vil koste i omegnen af en kvart million kroner.

**Rotter**

Plagerne med rotter synes at have været mindre i 2016 end i 2015, hvor der var brus på kloakledninger på Egebækvej.

Men der er altid mulighed for omstrejfende rotter på jagt efter føde og mulige redesteder i vores område. Hold øje med de typiske tegn på rotter, og tøv ikke med at kontakte kommunens rottefænger, som er meget hurtig og samarbejdsvillig.

(http://www.rudersdal.dk/Borgerservice\_selvbetjening/By\_bolig/Miljoeforhold/Skadedyr/Rotter.aspx)

**Vedligeholdelsesprojekter**

Bestyrelsen har ikke i 2016 fundet absolut behov for at iværksætte større reparationsarbejder og har heller ikke budgetteret med sådanne i 2017.

Såfremt det skulle komme på tale i 2017 at lave eksempelvis mindre asfaltarbejder på stierne har foreningen en egenkapital af en sådan større størrelse, at omkostningen kan afholdes uden en stigning i kontingenter. Derfor foreslås det, at kontingent for 2017 er uændret.

Det regelmæssige vedligehold i form af græsslåning, beskæring, lugning mv. er pålagt medlemmerne, som dog mod et beløb kan friholde sig fra disse vedligeholdelsesarbejder.

Det skal bemærkes, at Rudersdal kommune har opsagt den nuværende serviceordning for vedligehold af vejen og sendt et udkast til en ny aftale. Det sker som led i en harmonisering af alle aftaler i kommunen. Der er ikke umiddelbart lagt op til større ændringer, men der skal indgås underskrives en ny aftale inden 1. juli til ikrafttræden fra 1. januar 2018. Det bliver en opgave for den nye bestyrelse og Vejlauguet, hvor den lige side også indgår, at underskrive denne aftale.

Hvis du ikke selv kan møde op til Generalforsamlingen, er det en god ide at give en anden fuldmagt til at stemme på dine vegne.

I vedtægternes §4 står der bl.a. (bemærk fuldmagtsbegrænsningen!):

*”Hver parcel har to stemmer.*

*Et medlem kan give møde ved fuldmægtig i henhold til skriftlig fuldmagt. Ingen fuldmægtig kan dog afgive   
mere end 2 stemmer foruden sin egen/egne. ”*

Der er ikke nogle egentlige formelle krav til udformningen af en fuldmagt, men her er et eksempel:

---------------------------------------------------  ----------------------------------------------------------------

Grundejerforeningen Pilekæret

**F U L D M A G T**

Undertegnede: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , Pilekæret \_\_\_\_\_

Giver hermed: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , Pilekæret \_\_\_\_\_

Iht. vedtægternes §4 fuldmagt til at stemme og handle på mine vegne på

Generalforsamlingen den 21.02.2017.

Gl. Holte den : \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fuldmagtgivers underskrift)